Jon Barberena

**Jon Barberena Ibarra** (Elizondo, Nafarroa Garaia, 1979ko otsailaren 21a - 2019ko irailaren 12a) idazlea eta bertsolaria izan zen. Kirol Irakasletzako diplomaduna, Kultura eta Gizarte Antropologiako lizentziaduna eta Bergarako UNEDen Idazle Eskolako graduondoa zuen. Euskara irakaslea zen lanbidez. Bertsolaritzan ibilbide oparoa egin du, Baztango bertso eskolako kide eta irakasle izana da eta Nafarroako Bertsolari Txapelketan txapeldunordea bi aldiz (2007, 2008). Bertsogintzan ez ezik, literatura-sorkuntzan ibilia da. *Izoztu zitzaigun negu hura* (2016) poesia-liburua idatzi zuen eta *Ttipi-Ttapa*ko eta Xorroxin Irratiko kolaboratzailea zen.

## Idazlea 
* 2011n, Iruñeko Udalak antolatutako Egile Berrientzako Literatur Lehiaketako lehenengo saria lortu zuen poesian,¡ *Emaztekien oihu mutuak* lanarekin.
* 2013an, Iruñeko Udalak antolatutako Egile Berrientzako Literatur Lehiaketako bigarren saria lortu zuen poesian *Kontraerranak* lanarekin.
* 2015ean, Iruñeko Udalak antolatutako Egile Berrientzako Literatur Lehiaketako lehenengo saria lortu zuen poesian *( ) utsunea* lanarekin.
* 2016an, Nafar Ateneoak eta Iruñeko Udalak antolatutako **> I. Nazioarteko Poesia Sariketa** irabazi zuen *Izoztu zitzaigun negu hura* poesia lanarekin.
* 2018an, Mungiako Udalak antolatutako **Lauaxeta Olerki Sariketa** irabazi zuen *Neguko gaba* poesia lanarekin.

## Bertsolaria 
ezkerrera|thumb|300x300px|Jon Barberena Nafarroako txapelketan.

#### Txapelketak 
* Nafarroako Bertsolari Txapelketa:
** Txapeldunordea (2): 2007, 2008
** Laugarrena (2): 2004, 2011
** Bosgarrena (3): 2005, 2006, 2009
** Seigarrena (1): 2013
### Sariak
* Xalto Saria (1): 2003
* Mariano Izeta sariketa (1): 2004

#### Idatziz 
* 2003an, Iruñeko Udalak antolatutako Egile Berrientzako Literatur Lehiaketako bigarren saria lortu zuen bertso paperak modalitatean, *Euskal Herriko konpota* lanarekin.
* 2004an, Iruñeko Udalak antolatutako Egile Berrientzako Literatur Lehiaketako lehenengo saria lortu zuen bertso paperak modalitatean, *Algecirasko Carmele* lanarekin.
* 2005ean, Iruñeko Udalak antolatutako Egile Berrientzako Literatur Lehiaketako lehenengo saria lortu zuen bertso paperak modalitatean, *Europa aldetik dator Thaimiren gutuna* lanarekin.

## Bestelako lanak 
### Liburuak 
* *Izoztu zitzaigun negu hura* (2016, Denonartean). > I. Nazioarteko Poesia Sariketa irabazi zuen lan honekin

### Ikus-entzunezkoak 
Xorroxin Irratian ere urte aunitzetan izan da kolaboratzailea, batez ere *Ti-ta* iritzi tartean. 2012an *Baztan* pelikularako Angel Illarramendik sortutako soinu bandari hitzak egin zizkion; 2015ean Elizondon egin zen Nafarroa Oinezen abestiaren hitzak ere bereak ziren; eta 2004an Iñigo eta Imanol Goikoetxeak Baztandarren Biltzarrerako sortu zuten kantaren hitzak berari zor zaizkio.

### Komunikabideak 
* Berria egunkariko *Nafarroako Hitza* atalean kolaboratzailea.
* 2018ko martxotik kolaborazioak egin zituen *Ttipi-Ttapa*n, iritzi saileko '*Nire txanda*' atalean; eta aitzinetik '*Bota bertsoa*' txokoan ere ale ederrak utzi ditu.

## Erreferentziak 
## Kanpo estekak 
* «Jon Barberena», *Bertsozale.eus*
* https://web.archive.org/web/20181130071452/http://www.idazleak.eus/euskara/idazleak/jon-barberena-ibarra Idazleak.eus
* Jon Barberenaren kolaborazioak Ttipi-Ttapa